**Tan Son Nhutin lento-onnettomuus** tapahtui 4. huhtikuuta 1975 Etelä-Vietnamissa, kun hätälaskua yrittänyt Lockheed C-5A Galaxy putosi maahan. Koneessa olleista 314 ihmisestä 138 sai surmansa. Kyseessä oli ensimmäinen Yhdysvaltain operaatio Babyliftin lento, jonka tarkoitus oli evakuoida vietnamilaisia orpolapsia.

Tapahtumien kulku
-----------------

Kyseinen kone oli ensimmäinen vapaa kone, johon voitiin päästää ihmisiä. Koneen kyytiin lähti noin 250 pikkulasta, minkä lisäksi mukana oli hoitajia ja vapaaehtoistyöntekijöitä.

Kone lähti ilmatutkikohdasta kello 16.03. Noin 12 minuuttia lähdön jälkeen noin 7 000 metrin korkeudessa koneen peräluukun lukot pettivät, minkä seurauksena rahtiluukku ja osa rampista irtosi koneesta. Kapteeni Malonen kertoman mukaan kyseessä oli tyypillinen paineen lasku, ja miehistö päätti tehdä hätälaskun niin nopeasti kuin mahdollista. Koneen sivuperäsin ja kallistussiivekkeet eivät enää toimineet, joten miehistö joutui käyttämään moottoreita koneen ohjaamiseen. He pukivat happinaamarit ylleen ja lähettivät hätäkutsun ilmatukikohtaan. Trimmit oli asetettu ennen onnettomuutta siten, että kone pysyisi tasaisena 260 solmun nopeudessa; pienemmällä nopeudella kone laskisi ja suuremmalla taas nousisi.

Samaan aikaan matkustamossa ollut lääkintämiehistö valmisti koneessa olleita lapsia mahdolliseen pakkolaskuun ja hoiti niitä, jotka loukkaantuivat oven irrotessa. Kun kone oli yhdeksän kilometrin päässä kiitotiestä, miehistö laski laskutelineet. Tämän seurauksena nopeus laski vain noin 230 solmuun ja kone alkoi menettää korkeutta noin 1 200 metriä minuutissa. Miehistö nosti koneen nokkaa asettamalla täydet tehot moottoreihin, minkä jälkeen ne vedettiin tyhjäkäynnille.

Koneen nopeus oli noin 269 solmua, kun se osui maahan ensimmäisen kerran noin kolmen kilometrin päässä kiitotiestä. Kolmensadan metrin jälkeen kone nousi uudestaan ilmaan, lensi yli 820 metriä, minkä jälkeen kone osui jälleen maahan, hajosi neljään osaan ja liukui 365 metriä.

Onnettomuuden syy
-----------------

Onnettomuuden syyksy epäillään sitä, että peräluukun lukkoja ei oltu kiinnitetty oikein. Huoltotietojen mukaan joistakin lukoista oli otettu varaosia, ja ne eivät enää pysyneet kiinni. Toinen huoltoryhmä tutki koneen, koska kone oli pakko saada toimimaan, mutta lukkoja ei tutkittu. Korkeuden aiheuttamat paine-erot saivat lukot irtoamaan.

Huomautukset
------------

* Usean lähteen mukaan ihmisiä oli matkustajia oli 328, ja kuolonuhreja 155. Myös muut luvut, esimerkiksi lapsien määrä koneessa vaihtelevat.

Lähteet
-------

1. 1 2 3 4 5 6 7 8  ASN Wikibase Occurrence # 329657 *Aviation Safety Network*. Viitattu 4.4.2024. (englanniksi)
2. 1 2  Remembering the First Operation Babylift Flight *Defense Intelligence Agency*.  3.4.2014. Viitattu 4.4.2024. (englanniksi)
3. 1 2 3 4  Leone, Dario: Operation Babylift: the Crash of C-5 Number 68-0218 *theaviationgeekclub.com*. Viitattu 4.4.2024.
4. 1 2  Crash of a Lockheed C-5A Galaxy in Saigon: 155 killed *Bureau of Aircraft Accidents Archives*. Viitattu 4.4.2024. (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:1975 Tân Sơn Nhứt C-5 accident